CELEX: E2017J0007
Language: ro
Date: 2018-04-24 00:00:00
Title: Hotărârea Curții din 24 aprilie 2018 în cauza E-7/17, Autoritatea AELS de Supraveghere/Islanda (Neîndeplinirea de către un stat AELS a obligațiilor care îi revin – Nerespectarea obligației de punere în aplicare – Directiva 2014/29/UE)

9.8.2018   
            
            
               RO
            
            
               Jurnalul Oficial al Uniunii Europene
            
            
               C 280/4
            
         
      HOTĂRÂREA CURȚII
      din 24 aprilie 2018
      în cauza E-7/17,
      Autoritatea AELS de Supraveghere/Islanda
      
         (Neîndeplinirea de către un stat AELS a obligațiilor care îi revin – Nerespectarea obligației de punere în aplicare – Directiva 2014/29/UE)
      
      (2018/C 280/04)
      În cauza E-7/17, Autoritatea AELS de Supraveghere/Islanda – CERERE de declarare a faptului că Islanda nu a adoptat măsurile necesare pentru a transpune în ordinea sa juridică internă actul menționat în capitolul VIII punctul 6f din anexa II la Acordul privind Spațiul Economic European (Directiva 2014/29/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a recipientelor simple sub presiune), astfel cum a fost adaptat prin Protocolul 1 la acord, și, în orice caz, nu a notificat Autoritatea AELS de Supraveghere cu privire la măsurile pe care le-a adoptat pentru punerea în aplicare a actului, în conformitate cu articolul 7 din acord, Curtea, alcătuită din Páll Hreinsson, președinte și judecător raportor, Per Christiansen și Bernd Hammermann, judecători, a emis la 24 aprilie 2018 hotărârea, al cărei dispozitiv prevede următoarele:
      Curtea:
      
                  1.
               
               
                  declară că Islanda nu și-a îndeplinit obligațiile care îi revin în temeiul articolului 7 din Acordul privind Spațiul Economic European prin neadoptarea, în termenul prevăzut, a măsurilor necesare pentru punerea în aplicare a actului menționat în capitolul VIII punctul 6f din anexa II la acord (Directiva 2014/29/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a recipientelor simple sub presiune), astfel cum a fost adaptat la acord în conformitate cu Protocolul nr. 1 la acesta;
               
            
                  2.
               
               
                  dispune suportarea cheltuielilor de judecată de către Islanda.